Христо Радевски
Горките

chitanka.info

Сняг вали. Стърчат дървета голи.

Гушат се врабчетата под стрехите

и си шепнат врабешки утехи те,

че ще дойде нова, топла пролет.

Съска, хапе вятърът. Студено е.

А са пълни с птичета горите…

Как ли карат зимата горките,

като нямат парно отопление?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.